CELEX: 62020TN0050
Language: mt
Date: 2020-01-29 00:00:00
Title: Kawża T-50/20: Rikors ippreżentat fid-29 ta’ Jannar 2020 – PNB Banka vs BĊE

6.4.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 114/11
            
         
      Rikors ippreżentat fid-29 ta’ Jannar 2020 – PNB Banka vs BĊE
      (Kawża T-50/20)
      (2020/C 114/10)
      Lingwa tal-kawża: l-Ingliż
      
         Partijiet
      
      
         Rikorrenti: PNB Banka AS (Riga, il-Latvja) (rappreżentant: O. Behrends, lawyer)
      
         Konvenut: Il-Bank Ċentrali Ewropew (BĊE)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-BĊE tad-19 ta’ Novembru 2019 li abbażi tagħha l-BĊE rrifjuta li jilqa’ t-talba sabiex l-amministratur ta’ PNB Banka jiġi ordnat jagħti aċċess għall-bank, għall-informazzjoni, għall-persunal u għar-riżorsi tiegħu;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv ibbażat fuq il-fatt li l-BĊE assuma b’mod żbaljat li t-talba ma kinitx taqa’ fil-kompetenzi tiegħu.
               
            
                  2.
               
               
                  It-tieni motiv ibbażat fuq il-fatt li l-BĊE kiser id-dritt tal-bank għal rimedju effettiv.
               
            
                  3.
               
               
                  It-tielet motiv ibbażat fuq il-fatt li d-deċiżjoni kkontestata kisret id-dritt tal-bank għal smigħ.
               
            
                  4.
               
               
                  Ir-raba’ motiv ibbażat fuq il-fatt li d-deċiżjoni kkontestata kisret id-dritt tal-bank għal deċiżjoni motivata b’mod xieraq.
               
            
                  5.
               
               
                  Il-ħames motiv ibbażat fuq il-fatt li l-BĊE kiser il-prinċipju ta’ nemo auditur minħabba li l-ħatra tal-amministratur u l-interferenza fir-rappreżentanza tal-Bank mill-Bord tiegħu, bħala rappreżentant legali, huma dovuti għal aġir żbaljat tal-BĊE.